**סלינה מארי גומז** (באנגלית: **Selena Marie Gomez**; נולדה ב-22 ביולי 1992) היא זמרת-יוצרת, שחקנית, מפיקה, מדבבת, דוגמנית, אשת עסקים ומעצבת אופנה אמריקאית.

ביוגרפיה
--------

גומז נולדה וגדלה בגרנד פריירי בטקסס, שבארצות הברית למשפחה נוצרית-קתולית. הוריה הם ריקארדו ג'ואל גומז ושחקנית הבמה לשעבר אמנדה דון "מנדי" קורנט. גומז נקראה על שמה של זמרת הטחאנו והשחקנית סלינה, שנרצחה ב-1995. כשגומז נולדה, אמה הייתה בת שש עשרה. הוריה של גומז התגרשו כשהייתה בת חמש, והיא נשארה לגור עם אמה. בילדותה של גומז, נאבקה האם לפרנס את שתיהן. בהמשך, נולדו לגומז שתי אחיות-למחצה: מנישואים שניים של אמה ומנישואים שניים של אביה.

גומז השלימה לימודים לתעודת בגרות במאי 2010 במסגרת של חינוך ביתי.

כשהחלה באודישנים לתפקידים שונים, פגשה את דמי לובאטו במהלך אודישן לחברים של ברני. שתי הבנות נבחרו מאוחר יותר להופיע בסדרה בשנת 2002, כשגומז מגלמת את דמותה של ג'יאנה. התוכנית הייתה הניסיון הראשון שלה במשחק, והיא הופיעה בשלושה עשר פרקים של התוכנית בין השנים 2002 ל-2004. תוך כדי עבודה על הסדרה, השתתפה בתפקידים קטנים בסרט "ספיי קידס 3: סוף המשחק" ב-2003, ובסרט הטלוויזיה "ווקר: טבילת אש" בשנת 2005. גומז התארחה בפרק משנת 2006 של סדרת הילדים של ערוץ דיסני, החיים היפים של זאק וקודי.

### 2007–2012: פריצה לתודעה בערוץ דיסני וסלינה גומז & הסצנה

 ערך מורחב – **סלינה גומז & הסצנה**  

בשנת 2007, גומז קיבלה תפקיד משני בסדרת הטלוויזיה הפופולרית של דיסני, האנה מונטנה, ככוכבת הפופ מקיילה. במהלך תקופה זו צילמה גומז פיילוטים שונים לפרויקטים של ערוץ דיסני שלא יצאו לפועל, ביניהם גם סדרות בת של החיים היפים של זאק וקודי וליזי מקגוויר. מאוחר יותר היא נבחרה לתפקיד הראשי של אלכס רוסו בסדרה המכשפים מוויברלי פלייס. עם קבלת התפקיד, גומז ואמה עברו להוליווד, קליפורניה; הסדרה הפכה במהרה להצלחה בערוץ, וגומז זכתה לפופולריות גדולה. הסדרה קיבלה מועמדויות ופרסים רבים, ביניהם פרס אמי ו־BAFTA. גומז הקליטה את שיר הנושא של הסדרה, בשם "Everything Is Not as It Seems". היא הופיעה מאוחר יותר בוידאו קליפ של השיר "Burnin 'Up", מתוך אלבומם השלישי של האחים ג'ונאס.

גומז בסט צילומי הסדרה "המכשפים מבוורלי פלייס", 2007
בזמן שעבדה על העונה השנייה של "המכשפים מוויברלי פלייס", הופיעה גומז במשדר המיוחד "Studio DC: Almost Live", לצד כוכבים אחרים של דיסני. היא הקליטה גרסת כיסוי לשיר "Cruella de Vil" לאלבום האוסף DisneyMania 6, ולאחר מכן הקליטה את השיר המקורי "Fly to Your Heart" עבור הפסקול של סרט האנימציה טינקרבל, אשר לקח חלק גם באלבום האוסף "Disney Fairies: Faith, Trust, and Pixie Dust". גומז כיכבה בסרט המוזיקלי עוד סיפור סינדרלה באותה שנה לצד דרו סילי וג'יין לינץ'. גומז הקליטה שלושה שירים לפסקול, והוציאה אחד מהם, "Tell Me Something I Don't Know", בתור סינגל שיווקי. מאוחר יותר באותה שנה, גומז דיבבה את הדמות של הלגה בסרט האנימציה הורטון שומע מישהו. הסרט היה הצלחה מסחרית, והרוויח כמעט 300 מיליון דולר ברחבי העולם.

בגיל 16, גומז חתמה על חוזה הקלטות עם הוליווד רקורדס, אשר כבר החתימו גם את מיילי סיירוס ודמי לובאטו. גומז הקימה את חברת ההפקה שלה ב-2008, אותה כינתה *July Moon Productions*.

בשנת 2009, הופיעה כאלכס רוסו בפרק משולש של הסדרות של דיסני, החיים היפים על הסיפון, "האנה מונטנה" ו"המכשפים מוויברלי פלייס". מאוחר יותר היא עשתה הופעת אורח בסדרה תנו לסוני צ'אנס, בכיכובה של לובאטו. היא הופיעה ברמיקס של Forever the Sickest Kids לשיר "Whoa Oh! (Me vs. Everyone)" אשר יצא לאור באפריל של אותה השנה. גומז, יחד עם לובאטו, כיכבה בסרט תוכנית להגנת נסיכות, אשר שודר ביוני 2009. עבור הסרט, גומז ולובאטו הקליטו את השיר "One and the Same", אשר יצא מאוחר יותר בתור סינגל שיווקי. מאוחר יותר באותה השנה היא דיבבה את הנסיכה סלניה בסרט האנימציה ארתור: נקמתו של מלתזאר. ב-28 באוגוסט 2009, גומז כיכבה בהמכשפים מוויברלי פלייס: הסרט, סרט טלוויזיה המבוסס על הסדרה. הסרט נצפה על ידי כ-11.4 מיליון צופים בהקרנת הבכורה והפך לתוכן הנצפה ביותר של הרשת לשנת 2009, והסרט הנצפה ביותר של ערוץ דיסני אחרי היי סקול מיוזיקל 2. הסרט הביא לסדרה את הזכייה השנייה ברציפות בפרס אמי לבידור בפריים טיים לשנת 2009 בקטגוריית "תוכנית ילדים יוצאת מן הכלל".

בתקווה להשיג הצלחה גם בתחום המוזיקה, גומז יצרה את להקת הפופ רוק סלינה גומז & הסצנה. הלהקה פרסמה את אלבום הבכורה שלה באוגוסט 2009, אשר הגיע למקום התשיעי בבילבורד 200, עם מכירות של 66,000 עותקים בשבוע הראשון. האלבום קיבל ביקורת מעורבת, כמה מבקרים שיבחו את האלבום על טבעו ה"מהנה", בעוד שאחרים ביקרו את גומז על הביצועים הקוליים שלה. הסינגל המוביל נכשל מסחרית, אולם הסינגל השני זכה להצלחה. עם קידום כבד באמצעות דיסני ומופעים, השיר היה הצלחה ברדיו ובמכירות. בשנת 2010, גומז כיכבה כאחת משתי הדמויות הראשיות ברמונה וביזוס, עיבוד קולנועי של רומן הילדים "רמונה" מאת בוורלי קלירי. הסרט יצא לאור ב-23 ביולי 2010, וקיבל ביקורות חיוביות בדרך כלל. סלינה גומז & הסצנה הוציאו את אלבום האולפן השני שלהם A Year Without Rain באותה השנה, אשר הגיע למקום הרביעי ב"בילבורד 200" עם מכירות של קצת מעל 66,000. האלבום קיבל ביקורות בשל השימוש באוטו-טיון על קולה של גומז. שני הסינגלים של האלבום השיגו הצלחה מתונה. גומז השיקה קו אופנה בשנת 2010 אשר יוצר מחומרים ידידותיים לסביבה.

בשנת 2011, גומז כיכבה בסרט מונטה קרלו. כדי להתכונן לתפקיד, גומז למדה איך לשחק פולו וגם לקחה שבועיים של אימון ווקאלי כדי ללמוד שני מבטאים בריטיים שונים. היא גם החלה מערכת יחסים עם ג'סטין ביבר באותה שנה, שנמשכה עד 2014. גומז הופיעה בתפקיד קמע בסרט "החבובות" "PrankStars"‏ פרסמו את אלבום האולפן השלישי והאחרון שלהם באותה שנה. הסינגל השני בו הגיע למעמד "פלטינה מרובעת" בארצות הברית בעוד שני הסינגלים האחרים זכו להצלחה מתונה. ב-6 בנובמבר 2011 היא הנחתה את פרסי המוזיקה של MTV אירופה בעיר בלפסט שבאירלנד.

### 2012–2014: השקת קריירת סולו וקשיים אישיים

גומז מופיעה ב"ג'ינגל בל", ניו-יורק 2013
גומז אישרה בינואר 2012 שהיא לוקחת הפסקה מהקריירה המוזיקלית שלה, ובכך השהתה את עבודתה על סלינה גומז & הסצנה. בשנה זו, "המכשפים מוויברלי פלייס" הסתיימה רשמית בערוץ דיסני אחרי ארבע עונות מוצלחות. גומז קיוותה להתמקד בקריירה הקולנועית שלה מחוץ לדיסני, וכיכבה לצד אדם סנדלר וסטיב בושמי בסרט האנימציה מפלצת של מלון. הסרט הושק בפסטיבל הסרטים הבינלאומי בטורונטו ויצא ב-28 בספטמבר 2012. לגומז היה תפקיד בסרט ספרינג ברייקרס ב-2013 בכיכובו של ג'יימס פרנקו, הסרט הציג את גומז בתפקיד בוגר יותר מעבודותיה הקודמות. בשנת 2013, גומז כיכבה בסרט Getaway, לצד אית'ן הוק. הסרט היה כישלון ביקורתי ומסחרי, והשיג לגומז מועמדות בקטגוריית השחקנית הגרועה ביותר בפרס פטל הזהב. היא גם כיכבה בסרט המיוחד של ערוץ דיסני המכשפים מוויברלי פלייס: אלכס נגד אלכס, בשנת 2013.

למרות טענותיה הקודמות לגבי הפסקת הקריירה המוזיקלית שלה, אישרה גומז באוקטובר 2012 שהיא עובדת על אלבום חדש. מאוחר יותר היא אישרה שהיא תוציא את אלבום הסולו הראשון שלה, לעומת אלבום נוסף עם הלהקה שלה. גומז הוציאה את "Come & Get It" בתור הסינגל המוביל מתוך האלבום. הסינגל היה השיר הראשון של גומז שנכנס למצעד הבילבורד הוט 100. ב-23 ביולי 2013 Stars Dance יצא לאור. הוא הפך לאלבום הראשון שלה שהגיע למקום הראשון בבילבורד 200, עם מכירות של כ-97,000 עותקים בשבוע הראשון שלו. התקליט התוודע לביקורות מעורבות שבהן כמה מבקרי מוזיקה שמו לב לחוסר היכולת של גומז ליצור זהות מוזיקלית משלה ולהיעדר יכולות ווקאלית מצדה. נכון לספטמבר 2015, האלבום מכר 392,000 עותקים בארצות הברית, ובכך הפך לאלבום האולפן הכושל ביותר שלה. הוא היחיד שלא קיבל אישור מסחרי מאיגוד תעשיית ההקלטות האמריקאי.

גומז יצאה ל-Stars Dance Tour ב-14 באוגוסט 2013. אחרי ההופעות בצפון אמריקה ובאירופה, הסיור היה אמור להימשך לאורך כל 2014, אם כי גומז ביטלה את סבב ההופעות באוסטרליה ובאסיה בדצמבר 2013, בטענה שהיא לוקחת הפסקה כדי לבלות עם משפחתה. בחודש ינואר 2014, דווח כי גומז בילתה שבועיים במרכז טיפול באריזונה המתמחה בטיפול בהתמכרות וטראומה אצל אנשים צעירים. נציגיה הכחישו שאשפוזה היה בכפייה ובשל בעיות התמכרות שונות. אף על פי שסירבה להגיב בתחילה, גומז אישרה ב-2015 שהיא אובחנה בזאבת, ושהיא ביטלה את סיבוב ההופעות ונכנסה לגמילה כדי לעבור כימותרפיה. גומז הופיעה בסרט משתוללת ב-2014 עם דילן מקדרמוט ונאט וולף. הפרויקט, שצולם לפני שהותה של גומז בגמילה, יצא באוגוסט 2014 ונכשל מסחרית וביקורתית. אפילו מחבר הרומן האוטוביוגרפי המקורי, התכחש לסרט. מאוחר יותר היא הופיעה בסרט חסר כיוון, הופעת הבכורה של ויליאם ה. מייסי כבמאי. הסרט העצמאי קיבל ביקורות מעורבות.

### 2015–2016: *Revival* והפסקה זמנית

תוך כדי עבודה על אלבום האולפן השני שלה, גומז שיתפה פעולה עם זד בסינגל שלו "I Want You to Know" בשנת 2015, שיצא כסינגל המוביל מאלבומו השני ב-23 בפברואר. הסינגל זכה להצלחה במצעדי הפזמונים. גומז הפכה לפנים של מותג מוצרי הטיפוח לשיער פנטן ב-2015. גומז הוציאה את "Good for You" כסינגל הבכורה שלה מאלבום האולפן השני שלה ב-22 ביוני 2015; הסינגל כולל את הראפר אייסאפ רוקי. השיר מכר 179,000 עותקים בשבוע הראשון של יציאתו, והיה הסינגל המצליח ביותר שלה בארצות הברית. באוגוסט 2015, גומז הופיעה בסרט התיעודי *Unity* לצד שחקנים ושחקניות רבים אחרים. היא חזרה על תפקידה של מייביס במפלצת של מלון 2, שיצא לאור ב-25 בספטמבר; הסרט היה הצלחה ביקורתית. באותו שנה גומז דורגה במקום ה-29 ברשימת האנשים המשפיעים ביותר בהוליווד של מגזין פורבס.

גומז הוציאה את אלבום האולפן השני שלה, Revival ב-9 באוקטובר 2015. האלבום זכה לתגובות חיוביות מצד המבקרים, אשר שיבחו את הפקת האלבום ואת התוכן הלירי. האלבום הגיע למקום הראשון בבילבורד 200, עם מכירות בשבוע הראשון של 117,000 אלבומים, שיא מכירות שבועי של גומז. "Same Old Love" יצא כסינגל השני מהאלבום, וזכה להצלחה דומה לשל סינגל הבכורה. "Hands to Myself" היה הסינגל השלישי מהאלבום. גומז עשתה תפקיד קמע בסרט מכונת הכסף, אשר יצא ב-11 בדצמבר על ידי סרטי פרמאונט. היא הייתה האורחת המוזיקלית ב-23 ינואר 2016 בפרק של סאטרדיי נייט לייב, בכיכובה של רונדה ראוזי. מאוחר יותר, ב-3 במאי 2016, הוציאה את הסינגל הרביעי והאחרון מתוך האלבום, "Kill Em with Kindness".

בינואר 2016 השתתפה בשיר "We Don't Talk Anymore" של צ'ארלי פות' אשר זכה ל-1.2 מיליארד צפיות ביוטיוב. הדואט של השניים יצא כסינגל השלישי הרשמי מתוך אלבום הבכורה של פות'. הוא הופץ לשירות הסטרימינג spotify ללא פרסום מקדים. הוא מתאפיין בהפקה אקוסטית ומינימליסטית.

גומז יצאה ל-"Revival Tour", ב-6 במאי. גומז טענה שסיבוב ההופעות יתמקד רק בה כאמנית, ולכן יש בו פחות כוריאוגרפיה ואפקטים מסיבוב ההופעות הקודם שלה. אחרי ההופעות בצפון אמריקה, אסיה ואוקיאניה, היא ביטלה את ההופעות המתוכננות באירופה ודרום אמריקה באוגוסט 2016 עקב חרדה, התקפי חרדה ודיכאון שנגרמו על ידי הזאבת שלה. לגומז היה תפקיד אורח בסרט הקומדיה שכנים 2. גומז כיכבה בסרט היסודות של האכפתיות ב-2016 לצד פול ראד, שהושק בפסטיבל סאנדנס בינואר 2016. הסרט יצא ב-24 ביוני. הוא נתקל בביקורת מעורבת. היא גם כיכבה ב-*In Dubious Battle* לצד ג'יימס פרנקו. הסרט יצא ב-3 בספטמבר 2016.

בעקבות ביטול סיבוב ההופעות שלה, גומז נכנסה לגמילה כדי להתמקד בבריאותה הנפשית ונעלמה במידה ניכרת מהמדיה החברתית. היא עשתה את ההופעה הציבורית הראשונה בפרסי המוזיקה האמריקאית ב-2016, שם היא הייתה מועמדת לשני פרסים עבור אמנית הפופ רוק, אשר בו גם זכתה ואמן השנה.

### 2017–2019: "13 סיבות" ושיתופי פעולה

ב-4 בפברואר 2017, היא הציגה קטע של שיר חדש על בסיפור שלה באינסטגרם. חמישה ימים לאחר מכן, ה-DJ הנורווגי קייגו פרסם קטע משיתוף הפעולה שלו עם גומז. גומז וקייגו אישרו את הסינגל ששמו "It Ain't Me" באמצעות דיווחי התקשורת החברתית שלהם. שבוע לאחר מכן, יצא לאור ב-16 בפברואר. הסינגל זכה להצלחה רבה ומכר בשבוע הראשון שלו כ-201,000 עותקים, נכון ליוני 2017 הקליפ זכה ליותר מ-400 מיליון צפיות ב-YouTube והגיע בשיא שלו למקום עשירי במצעד הבילבורד האמריקאי, ובמדינות אחרות אף הגיע לראש המצעדים.

גומז שימשה כמפיקה בפועל עבור ה-עיבוד לסדרת טלוויזיה של הספר "13 סיבות". היא שיתפה את הטריילר הראשון של הסדרה ב-25 בינואר 2017, והסדרה עלתה לראשונה בנטפליקס ב-31 במרץ 2017. התוכנית ספגה ביקורות מארגוני צדקה שונים בתחום בריאות הנפש וקהילות למניעת התאבדויות בגלל "תכנים מסוכנים", כשאנשים חשו שהתוכנית הציגה באור זוהר התאבדות. בהמשך הגיבה גומז לאמירות בתגובה "נשארנו נאמנים מאוד לספר ומה שבתחילה [המחבר] ג'יי אשר יצר היה סיפור טרגי להפליא, מסובך אך מותח ואני חושבת שזה מה שרצינו לעשות. רצינו להיות הוגנים עם הסיפור, וכן, [התגובה הנגדית] תגיע ויהי מה. זה נושא שלא קל לדבר עליו, אבל אני מאוד שמחה על התוצאה." מלבד הפרויקט, גומז החלה לעבוד על מוזיקה חדשה עם מפיקים כגון The Futuristics, ג'ונאס ג'ברג וראיין טדר וכותבי השירים ג'וליה מייקלס וג'אסטין טרנטר. ב-5 במאי 2017 השיקה גומז ספירה לאחור באתר הרשמי שלה שהוביל ל-18 במאי. אתרי אינטרנט רבים העלו השערות לגבי הוצאת סינגל חדש. ב-11 במאי, אושרה השערה זו על ידי הוצאתו של הסינגל "Bad Liar" בסוף הספירה לאחור. ב-18 במאי הסינגל יצא לאור רשמית לצד הווידאו קליפ הראשון שלו, שהיה זמין רק באמצעות ספוטיפיי. סרטון וידאו קליפ שני יצא לאור ב-YouTube בחודש לאחר מכן, וקידם גם את הסינגל הבא של גומז "Fetish", שיצא ב-13 ביולי 2017. שני הסינגלים זכו להצלחה בינונית במצעדים. באוגוסט 2017, גומז לוהקה בסרט יום גשום בניו יורק, שבויים על ידי וודי אלן בשביל אולפני אמזון. גומז, בין שחקנים ואנשי צוות אחרים אשר לקחו חלק בסרט זה, תרמו את הכסף אותו קיבלו על צילום הסרט לתנועת Me Too. ב-19 באוקטובר 2017, גומז והמפיק המוזיקלי מרשמלו הודיעו שהם ישתפו פעולה בשיר חדש בשם "Wolves", שיצא ב-25 באוקטובר.

ב-10 במאי 2018, גומז הוציאה לאור שיר חדש לפסקול של העונה השנייה של הסדרה 13 סיבות בשם, "Back To You". גומז חזרה לדבב את דמותה של מאוויס בסרט מפלצת של מלון 3: יוצאים לחופשה שיצא לאור ביולי 2018.

גומז, לצד אוזונה וקארדי בי, לקחה חלק בשירו של די ג'יי סנייק, השיר "Taki Taki", אשר יצא לאור בספטמבר 2018. גומז גם לקחה חלק בשיר של בני בלנקו, "I Can't Get Enough", לצד Tainy וג'יי באלווין, שיצא לאור בפברואר 2019. בשנת 2019, היא הופיעה בסרטו של ג'ים ג'ארמוש, המתים אינם מתים.

בחודש ספטמבר 2019, הוכרז כי גומז היא המפיקה בפועל של הסדרה התיעודית "Living Undocumented", שעלתה לשידור ב-6 באוקטובר נטפליקס, הסדרה עוקבת אחרי שמונה משפחות מהגרים באמריקה.

### 2019–הווה: *Rare*,‏ *Revelación* ו-רק רוצחים בבניין

גומז, 2021
בחודש אוקטובר 2019, גומז הוציאה את הסינגל "Lose You to Love Me" כסינגל המוביל מאלבום האולפן השלישי. יום לאחר מכן, היא הוציאה בהפתעה את הסינגל השני מתוך האלבום, "Look at Her Now". השיר "Lose You to Love Me" היה לסינגל הראשון שלה שהגיע לראש המצעדים בארצות הברית ובקנדה, והגיע לחמישייה הפותחת במספר מדינות, כולל אוסטרליה ובריטניה.

אלבומה השלישי, *Rare*, יצא לאור בחודש ינואר 2020 והגיע לראש מצעד הבילבורד 200, ומכר כ-112,000 עותקים בשבוע הראשון לצאתו. זהו האלבום השלישי של גומז ברצף שמגיע לראש מצעד זה. בנוסף, הגיע לצמרת המצעדים באוסטרליה, קנדה ושמונה מדינות נוספות. סינגלים נוספים שיצאו מתוך האלבום הם "Rare" ו-"Boyfriend". בינואר, גומז דיבבה את דמותה של בטסי הג'ירפה בסרט "דוליטל". ביוני, השתתפה גומז בגרסת הרמיקס לשיר "Past Life" של הזמר-יוצר האמריקאי, טרבור דניאל. החל מ-13 באוגוסט של אותה השנה הנחתה גומז את תוכנית הבישול "Selena + Chef" ב-HBO Max. נכון לאוגוסט 2023, עלו לתוכנית 4 עונות. התוכנית זכתה בפרס קליאו ופרס הטלוויזיה של MTV, וגם הייתה מועמדת לפרס "תוכנית הבישול הטובה ביותר" בטקס פרסי האמי לבידור בשעות היום לשנת 2023. ב-28 באוגוסט יצא הסרט "זאת השנה" אותו גומז הפיקה בפועל. באותו היום, גומז הוציאה את השיר "Ice Cream" יחד עם להקת הבנות בלאקפינק. בספטמבר של אותה השנה יצא הסרט "גלריית הלבבות השבורים" אותו גומז הופיקה בפועל. באותה השנה הופיעה גומז ברשימת טיים 100.

ב-14 בינואר 2021 הוציאה גומז את הסינגל "De Una Vez", המוביל מתוך המיני אלבום הבא שלה. הקליפ של השיר זכה בפרס "הקליפ האהוב ביותר" בטקס פרסי המוזיקה האמריקאית הלטינית לשנת 2021. ב-29 בינואר הוציאה את הסינגל השני מתוך המיני אלבום, "Baila Conmigo" יחד עם הזמר הפוארטו ריקני, ראו אלחנדרו. הסינגל זכה להצלחה באמריקה הלטינית, והגיע לראש המצעדים בארגנטינה, אקוודור, פנמה, פוארטו ריקו וונצואלה. ב-4 במרץ הוציאה את הסינגל השלישי, "Selfish Love" יחד עם הדי ג'יי הצרפתי, די ג'יי סנייק. ב-12 במרץ יצא המיני אלבום הראשון של גומז בשפה הספרדית, *Revelación*. האלבום הגיע לראש מצעד האלבומים הלטיניים האמריקאי. ב-27 באוגוסט הוציאה את הסינגל "999" בהשתתפות הזמר הקולומביאני, קמילו. 

החל מ-31 באוגוסט של אותה השנה, החלה גומז לככב בתפקיד של מייבל מורה בסדרת הדרמה קומית של הולו, "רק רוצחים בבניין" לצד סטיב מרטין ומרטין שורט. על תפקידה הייתה מועמדת פעמיים לפרס גלובוס הזהב לשחקנית הטובה ביותר בסדרת קומדיה או סדרה מוזיקלית.

ב-4 בינואר 2022, חזרה גומז לדבב את דמותה של מייביס בסרט האנימציה "מפלצת של מלון: הפוך על הפוך". היא גם תפקדה כמפיקה בפועל בסרט זה. ב-7 בפברואר הוציאה את הסינגל "Let Somebody Go" יחד עם הלהקה הבריטית קולדפליי כסינגל השלישי מתוף אלבום האולפן התשיעי של הלהקה, *Music of the Spheres*. במאי, גומז הנחתה פרק של תוכנית המערכונים האמריקאית, "סאטרדיי נייט לייב". ב-25 באוגוסט יצא לאור הסינגל "Calm Down" של גומז יחד עם הזמר הניגרי, רימה. הסינגל זכה להצלחה והגיע לראש המצעדים בהולנד, שווייץ ומצעד סינגלי ה-R&B הבריטי. ב-4 בנובמבר יצא לאור באפל TV פלוס הסרט הדוקומנטרי "Selena Gomez: My Mind & Me" שתיעד את גומז במהלך 6 שנים ועסק במאבר הבריאותי והנפשי שלה עם זאבת והפרעה דו-קוטבית בהן אובחנה. יום לפני צאת הסרט, יצא הסינגל "My Mind & Me" לקידומו.

ב-25 באוגוסט 2023 הוציא גומז את הסינגל "Single Soon".

דוגמנות ודוברות
---------------

בשנת 2009 גומז לקחה חלק בקמפיין החזרה לבית הספר של חברת ההלבשה האמריקאית סירס והשתתפה בפרסומות טלוויזיוניות שליוו אותו. בנוסף, היא גם הפכה לדוברת של יצרנית החלב האמריקאית "בורדן מילק" והוצגה בפוסטרים ובפרסומות הטלוויזיה שלה.

משנת 2010 עד 2014 גומז הוציאה קו בגדים משלה, "Dream Out Loud" (בעברית: לחלום בקול רם) והפיצה אותו בחנויות קיימארט ברחבי ארצות הברית ומדינות נוספות. בשנת 2012 היא הוציאה לאור בושם על שמה. שנה לאחר מכן היא הוציאה לאור בושם שני בשם "Vivamore". בנוסף, היא יצרה אוסף צבעי לק ציפורניים. בין השנים 2013 ו-2015, גומז הייתה דוברת של חברת אדידס. בשנת 2015 חתמה גומז עם חברת מוצרי השיער פנטן על חוזה פרסום בשווי 3 מיליון דולר.

בשנת 2016 גומז הופיעה בקמפיין אופנה למותג העילית לואי ויטון. גומז גם הופיעה במודעות פרסום לחברת קוקה-קולה. בשנת 2017, גומז אישרה כי היא תתפקד כפרזנטורית של חברת ההלבשה קואץ'. במסגרת שיתוף הפעולה שלה עם החברה היא עיצבה קולקציה של תיקי יד שנמכרו בחנויות החברה. היא גם שיתפה פעולה עם מותג הספורט פומה כדוברת ופרזנטורית. בשנת 2018 פורסם כי גומז הרוויחה כ-800 אלף דולר מכל פוסט פרסומי שפרסמה בחשבון האינסטגרם שלה.

חיים אישיים
-----------

### מערכות יחסים

גומז והזמר ג'סטין ביבר בטקס פרסי המוזיקה האמריקאית 2011
בגיל 15, החלה גומז לצאת עם הזמר ניק ג'ונאס, אותו הכירה בעת עבודתם המשותפת בערוץ דיסני והשתתפות בקליפ של להקתו, האחים ג'ונאס. בשנת 2009 יצאה עם השחקן טיילור לאוטנר לתקופה של חודשים ספורים. בסוף שנת 2010, בגיל 18, החלה גומז לצאת עם הזמר ג'סטין ביבר. מערכת יחסים זו נמשכה לסירוגין עד שנת 2012. לאחר שהקליטה את השיר "I Want You to Know" עם הדי. ג'יי. הרוסי-גרמני, זד, גומז החלה מערכת יחסים עמו, אך הם נפרדו מאוחר יותר באותה שנה. מדצמבר 2016 עד ל-2017 גומז ניהלה מערכת יחסים מתוקשרת עם הזמר דה ויקנד עד שבאוקטובר 2017 השניים נפרדו. באותו חודש הופיעו דיווחים על גומז עם ביבר, ובסוף נובמבר הודיעו שהם זוג. עם זאת, הם נפרדו שוב במרץ 2018.

ב23 בדצמבר 2023, אישרה בתוכנית שלה סלינה+שף את הזוגיות עם המוסיקאי היהודי אמריקאי בני בלנקו.

### דעה פוליטית

במהלך מבצע צוק איתן פרסמה גומז תמונה בדף האינסטגרם שלה עם הכיתוב "התפללו למען עזה" (במקור: "Pray for Gaza"). פרסום זה גרר עשרות אלפי תגובות בדף האינסטגרם של הזמרת. לאחר כחמש שעות כתבה גומז כי אין היא בוחרת צד בסכסוך הישראלי-פלסטיני ו"מתפללת לשלום והומניות לכל".

### מצב בריאותי

בשנת 2015 חשפה גומז בריאיון למגזין "בילבורד" כי היא סובלת ממחלת הזאבת וכי בשלהי שנת 2013 עברה טיפולים כימותרפיים לטיפול במחלה. בשנת 2017 עברה השתלת כליה עקב סיבוכים מהמחלה. את הכליה תרמה לה חברתה, השחקנית פרנסיה רייסה. גומז ציינה כי היא אובחנה בחרדה ודיכאון והתחילה להיפגש עם פסיכולוגים ומטפלים בתחילת שנות ה-20 לחייה. כשגומז הייתה לאדם הראשון שהגיע ל-100 מיליון עוקבים ברשת האינסטגרם, היא אמרה למגזין ווג "ברגע שהפכתי לאדם הכי נעקב באינסטגרם, די התחרפנתי". מאז, היא לקחה כמה הפסקות מהפלטפורמה. ב-3 באפריל 2020 פורסם כי גומז אובחנה בהפרעה דו-קוטבית.

נדבנות
------

גומז תורמת ומסייעת למגוון ארגונים למטרות צדקה, ושימשה כשגרירה של קרן החירום הבינלאומית של האומות המאוחדות לילדים.

באוקטובר 2008 מונתה גומז לדוברת הפרויקט Trick-or-Treat (אנ') של יוניסף, שעודד ילדים לגייס כסף בליל כל הקדושים כדי לעזור לילדים ברחבי העולם. באוגוסט 2009 מונתה לשגרירה הצעירה ביותר של יוניצ"ף אי פעם, תפקיד במסגרתו ביקרה בגאנה ובצ'ילה. היא הפכה לשגרירה של ארגון DoSomething, לאחר שהייתה מעורבת בפרויקט הצדקה Island Dog שעזר לכלבים בפוארטו ריקו. גומז מעורבת גם במיזם RAISE Hope For Congo, יוזמה של פרויקט Enough (אנ'), למען העלאת המודעות לחציבת מינרלים באזורי סכסוך (בדומה ליהלומי דמים) ואלימות נגד נשים בקונגו. בין 2009 ל-2012 הייתה מעורבת בארגון "Disney's Friends for Change". ב-2010 הופיעה במסגרת חגיגות 60 שנה לארגון האומות המאוחדות לילדים, הופעה שכל הכנסותיה נתרמו לקמפיין Trick-or-Treat. גומז מעורבת גם בפרויקט "UNICEF Tap Project" של ארגון "יוניסף", אשר מטרתו לספק גישה למים נקיים לילדים ממדינות שונות.

כחלק ממיזם "Disney's Friends For Change" של דיסני, שרה גומז את שיר הנושא של המיזם "Send It On" יחד עם כוכבי ערוץ דיסני מיילי סיירוס, דמי לובאטו והאחים ג'ונאס. השיר נכנס למקום ה-20 במצעד הבילבורד הוט 100, והכנסותיו נתרמו לעמותות ירוקות דרך 'קרן השימור העולמי של דיסני', השייכת לחברת וולט דיסני. החל מאפריל 2012 היא משמשת שגרירה של ארגון הצדקה של ראיין סיקרסט. בשנת 2014 במסגרת עבודתה עם יוניצ"ף, גומז ביקרה בנפאל על מנת להעלות את המודעות לילדים במצוקה. ב-2017 גומז גרפה כחצי מיליון דולרים של תרומות למחקר של מחלת הזאבת.

### התבטאויות חברתיות

גומז הביעה את תמיכתה בקהילה הגאה. היא הצטרפה לידוענים רבים כדי לכתוב "מכתב אהבה" במהלך חודש הגאווה, כחלק מ-30 ימי הגאווה של בילבורד במהלך חודש יוני בשנת 2016. באותה שנה היא תרמה את ההכנסות מהמופעים שלה בסיבוב ההופעות Revival Tour בקרוליינה הצפונית כדי להילחם בחקיקה של המדינה נגד טרנסג'נדרים המכונה "חוק השירותים". החוק, שבוטל בתחילת 2017, הגביל כניסה של טרנסג'נדרים לחדרי שירותים בהתאם למגדר איתו הם מזדהים.

היא גם תמכה בתנועת Black Lives Matter, והשאילה את חשבון האינסטגרם שלה לאלישיה גרזה, אחת היוצרות של תנועת Black Lives Matter וממייסדות מעבדת Black Futures ביוני 2020.

במאי 2019 גומז התבטאה באינסטגרם שלה בעד הזכות להפלה מלאכותית בארצות הברית בעקבות איסור ההפלות באלבמה; היא הצהירה "הפסיקו לומר לנשים מה לעשות עם גופן".

דיסקוגרפיה
----------

 ערכים מורחבים – **דיסקוגרפיה של סלינה גומז, דיסקוגרפיה של סלינה גומז & הסצנה**  

### אלבומי אולפן

* 2013: *Stars Dance*
* 2015: *Revival*
* 2020: *Rare*

### אלבומי אוסף

* 2014: *For You*

### מיני אלבומים

* 2009: *Another Cinderella Story*
* 2015: *For You*
* 2020: *Selena × Votes*
* 2021: *Revelación*

הופעות
------

### סיבובי הופעות

* 2013: *Stars Dance Tour*
* 2016: *Revival Tour*

פילמוגרפיה
----------

### סרטים

| שנה | סרט | תפקיד | הערות |
| --- | --- | --- | --- |
| 2003 | ספיי קידס 3: סוף המשחק | ילדה |  |
| 2008 | עוד סיפור סינדרלה | מרי סנטיאגו | סרט טלוויזיה |
| הורטון שומע מישהו | הלגה | דיבוב |
| 2009 | ארתור: נקמתו של מלתזאר | סלניה |
| התוכנית להגנת נסיכות | קרטר מייסון |  |
| 2010 | רמונה וביזוס | ביזוס קימבי |  |
| ארתור 3: מלחמת שני העולמות | סלניה | דיבוב |
| 2011 | מונטה קרלו | גרייס/קורדליה וינתרופ סקוט |  |
| החבובות | בתפקיד עצמה |  |
| 2012 | ספרינג ברייקרס | פיית' |  |
| מפלצת של מלון | מאוויס דרקולה | דיבוב |
| אפטרשוק (אנ') | אשת VIP |  |
| 2013 | מרוץ נגד הזמן (אנ') | דה קיד |  |
| 2014 | חסר כיוון (אנ') | קייט אן לוקאס |  |
| משתוללת (אנ') | נינה פנינגטון |  |
| 2015 | מפלצת של מלון 2 | מאוויס | דיבוב |
| מכונת הכסף | בתפקיד עצמה |  |
| Taylor Swift: The 1989 World Tour Live | בתפקיד עצמה | סרט הופעה |
| 2016 | היסודות של האכפתיות | דוט |  |
| שכנים 2 | מדיסון |  |
| בקרב מפוקפק (אנ') | ליסה |  |
| 2018 | מפלצת של מלון 3: יוצאים לחופשה | מאוויס | דיבוב |
| 2019 | המתים לא מתים (אנ') | זואי |  |
| יום גשום בניו יורק | שאנון |  |
| 2020 | דוליטל | בטסי הג'ירפה | דיבוב |
| זאת השנה (אנ') | ללא | מפיקה בפועל |
| גלריית הלבבות השבורים (אנ') | ללא |
| 2022 | מפלצת של מלון: הפוך על הפוך | מאוויס | דיבוב; מפיקה בפועל |
| Selena Gomez: My Mind & Me | ללא | סרט תיעודי |
| **יפורסם בהמשך** | Emilia Perez | **יפורסם בהמשך** | קדם-הפקה |

### טלוויזיה

| שנה | סדרה | תפקיד | הערות |
| --- | --- | --- | --- |
| 2002–2004 | החברים של ברני | גיאנה | 13 פרקים |
| 2005 | ווקר: טבילת אש | ג'ולי | סרט טלוויזיה |
| 2006 | Brain Zapped | אמילי גרייס גרסיה | מערכון |
| החיים היפים של זאק וקודי | גוון | פרק: עונה 2, פרק 22 |
| 2007 | ארווין! | אלכסה | פרק פיילוט |
| What's Stevie Thinking? | סטיבי סאנצ'ז |
| 2008–2007 | האנה מונטנה | מיקיילה | פרקים: עונה 2, פרק 13
עונה 2, פרק 18 |
| 2012–2007 | המכשפים מוויברלי פלייס | אלכס רוסו | תפקיד ראשי |
| 2008 | האחים ג'ונאס: חיים את החלום | עצמה | אורחת; פרק 7 |
| Studio DC: Almost Live | אורחת; פרק 2 |
| 2009 | תוכנית להגנת נסיכות | קרטר מייסון | סרט טלוויזיה |
| תנו לסוני צ'אנס | עצמה | עונה 1; פרק 13 |
| החיים היפים על הסיפון | אלכס רוסו | פרק: עונה 1, פרק 21 |
| המכשפים מוויברלי פלייס: הסרט | סרט טלוויזיה |
| 2013 | המכשפים מוויברלי פלייס: אלכס נגד אלכס | אלכס רוסו | מפיקה בפועל |
| 2015 | The Voice | עצמה (מנטורית) | עונה 9; עם גוון סטפאני |
| 2016–2022 | סאטרדיי נייט לייב | — | מנחה אורחת/אורחת מוזיקלית; 3 פרקים |
| 2017–2020 | 13 סיבות | ללא | מפיקה בפועל |
| 2019 | Living Undocumented | ללא |
| 2020–הווה | Selena + Chef | ללא | מנחה; גם מפיקה בפועל |
| 2020 | מקרוב: כל קול קובע? | ללא | קרייניתפרק: "האם אפשר לקנות ניצחון בבחירות?" |
| 2021–הווה | רק רוצחים בבניין | מייבל מורה | תפקיד ראשי ומפיקה בפועל

* מועמדת פרס גלובוס הזהב לשחקנית הטובה ביותר בסדרת קומדיה או סדרה מוזיקלית (2024)
* מועמדת פרס סטלייט לשחקנית הטובה ביותר בקומדיה או סדרה מוזיקלית (2024)
 |
| 2023 | *Dear...* | ללא | עונה 2, פרק 10 |

פרסים ומועמדויות
----------------

 ערך מורחב – **פרסים ומועמדויות של סלינה גומז**

ראו גם
------

* חשבונות האינסטגרם הנעקבים ביותר

קישורים חיצוניים
----------------

| עיינו גם בפורטלים: |
| --- |
|  | **פורטל אישים** |
|  | **פורטל טלוויזיה** |
|  | **פורטל קולנוע** |
|  | **פורטל ארצות הברית** |

ויקישיתוף מדיה וקבצים בנושא **סלינה גומז** בוויקישיתוף
* אתר האינטרנט הרשמי של סלינה גומז
* סלינה גומז, ברשת החברתית פייסבוק

* סלינה גומז, ברשת החברתית אקס (טוויטר)

* סלינה גומז, ברשת החברתית אינסטגרם

* סלינה גומז, ברשת החברתית טיקטוק

* סלינה גומז, סרטונים בערוץ היוטיוב

* סלינה גומז, במסד הנתונים הקולנועיים IMDb (באנגלית)

* סלינה גומז, באתר "אידיבי", מאגר הידע העברי לקולנוע ישראלי ועולמי

* סלינה גומז, באתר AllMovie (באנגלית)

* סלינה גומז, באתר Rotten Tomatoes (באנגלית)

* סלינה גומז, באתר Box Office Mojo (באנגלית)

* סלינה גומז, באתר Metacritic (באנגלית)

* סלינה גומז, במסד הנתונים הקולנועיים KinoPoisk (ברוסית)

* סלינה גומז, באתר אייטונס (באנגלית)

* סלינה גומז, באתר ספוטיפיי

* סלינה גומז, באתר סאונדקלאוד (באנגלית)

* סלינה גומז, באתר Last.fm (באנגלית)

* סלינה גומז, באתר AllMusic (באנגלית)

* סלינה גומז, באתר MusicBrainz (באנגלית)

* סלינה גומז, באתר דיזר

* סלינה גומז, באתר Discogs (באנגלית)

* סלינה גומז, באתר Songkick (באנגלית)

* סלינה גומז, באתר Genius

* סלינה גומז, באתר SecondHandSongs

* סלינה גומז, באתר בילבורד (באנגלית)

* סלינה גומז, באתר טיידל (באנגלית)
* סלינה גומז, במסד הפרופילים Nndb (באנגלית)
* יניר דקל, סלינה גומז: כבר לא ילדה, עוד לא אשה, באתר Xnet‏, 4 ביולי 2011
* אמיר קמינר, סלינה גומז: "מבקשת ממעריציי לא לצפות בסרט", באתר ynet, 23 במרץ 2013
* חנן ברנדס, Dancing with the Stars: סלינה גומז רואה כוכבים, באתר nrg‏, 31 ביולי 2013
* דור בביוף, ‏טובה לכם: סלינה גומז נולדת מחדש, באתר ‏מאקו‏, 12 ביולי 2015
* נטעלי גבירץ, הבוגרת: סלינה גומז היא אלילת הסטייל המפתיעה של השנה, באתר mako‏, 1 ביוני 2016
* סלינה גומז, באתר אנציקלופדיה בריטניקה (באנגלית)

הערות שוליים
------------

1. ↑  מתיחת פנים: איך השתנתה סלינה גומז עם השנים?, באתר וואלה! סלבס
2. 1 2  האבולוציה של סלינה גומז | טיימליין, באתר mako, ‏2014-05-02
3. 1 2  סלינה גומז: כבר לא ילדה, עוד לא אשה, באתר xnet
4. ↑  סלינה גומז חושפת: "המכונית הייתה מתקלקלת והיינו צריכים לקבץ נדבות", באתר Hollywood Life, ‏15 ביוני, 2013 (באנגלית) (ארכיון)
5. ↑  לסלינה גומז נולדה אחות, באתר mako, ‏2013-06-16
6. ↑  Mehera Bonner, Selena Gomez and Her Little Sister Created a Secret Signal Before Attending the ‘Frozen 2’ Premiere, Cosmopolitan, ‏2019-12-12 (באנגלית)
7. ↑  Selena Gomez Graduates High School – on Screen & Off, NBC4 Washington (באנגלית)
8. ↑  הפתעה מהעבר: ברני הדינזואור יככב בסרט, באתר www.israelhayom.co.il
9. ↑  ג'ולי בונר, הסדרה "ארווין" של דיסני לא עלתה לאוויר, באתר Crushable, ‏13 בדצמבר, 2007 (באנגלית) (ארכיון)
10. ↑  פילמוגרפיה של סלינה גומז, באתר האתר הרשמי של סלינה גומז, ‏2010. דף ארכיון.
11. ↑  סלינה גומז בראיון מיוחד, באתר mako, ‏2011-12-19
12. ↑   "Wizards of Waverly Place", במסד הנתונים הקולנועיים IMDb (באנגלית)
13. ↑  Nick Jonas & Selena Gomez: Are They Dating?, PEOPLE.com (באנגלית)
14. ↑  Tatiana Siegel, Tatiana Siegel, Selena Gomez forms production co. Variety, ‏2008-10-30 (באנגלית)
15. ↑  Selena Gomez To Host 2011 MTV EMA, MTV News (באנגלית)
16. ↑  קרן בר לב, סלינה גומז חושפת לראשונה: "עברתי טיפולי כימותרפיה", באתר mako, ‏8 באוקטובר, 2015
17. ↑  הבכורה שוברת הקופות של "משתוללת", באתר ricbrowde, ‏14 ביוני, 2014 (באנגלית)
18. 1 2  אביעד לוי, לזה לא ציפינו: צ'ארלי פות' וסלינה גומז בסינגל, באתר פרוגי, ‏25 בינואר 2016
19. ↑  Charlie Puth, Charlie Puth - We Don't Talk Anymore (feat. Selena Gomez) Official Video, באתר יוטיוב, ‏2 באוגוסט 2016 (באנגלית)
20. ↑  Selena Gomez responds to '13 Reasons Why' backlash, NME, ‏28 באפריל 2017 (באנגלית)
21. ↑  איתמר רונאל, קליעים מעל הוליווד, באתר mako, ‏23 באוקטובר 2017
22. ↑  "החיים שלי מלאי חרטות", באתר וואלה! תרבות, ‏2019-10-20
23. ↑  חן פרורדין, שיחת הוידאו האינטימית של סלינה, באתר mako, ‏5 בנובמבר 2017
24. ↑  SelenaGomezVEVO (2018-06-05), *Selena Gomez - Back To You*, נבדק ב-2018-10-02
25. ↑  "השיר של דודו פארוק הוא פנטזיית פורנו מהזן נמוך ביותר", באתר mako, ‏2019-03-08
26. ↑  ביקורת סרט - "המתים אינם מתים": הבמאי הכי קול הפך לפאסה, באתר ynet, 9 ביולי 2019
27. ↑  טור דעה וסדרה חדשה: סלינה גומז נגד מדיניות ההגירה בארה"ב, באתר חדשות 13
28. ↑  מערכת mako מוזיקה, ‏סלינה מכינה את המעריצים לקאמבק, באתר ‏מאקו‏, 22 באוקטובר 2019
29. ↑  Condé Nast, Selena Gomez Drops New Song "Look at Her Now": Listen, Pitchfork, ‏24 באוקטובר 2019 (באנגלית אמריקאית)
30. ↑  "Gomez set to star in Sears clothing ads". UPI. 30 ביולי 2009. `{{cite web}}`:  (עזרה)
31. ↑  Anitai, Tamar (26 במאי 2009). "Have You Seen Selena Gomez's Borden Milk Ads?". MTV. `{{cite web}}`:  (עזרה)
32. ↑  "Selena Gomez Introduces 'Dream Out Loud,' Her Own Line of Eco-Friendly, Bohemian Clothes". MTV. 15 באוקטובר 2009. נבדק ב-8 בדצמבר 2016. `{{cite web}}`:  (עזרה)
33. ↑  "Selena Gomez Perfume | Celebrity Perfumes". Celebrityperfumestore.com. אורכב מ-המקור ב-22 באוקטובר 2016. נבדק ב-8 בדצמבר 2016. `{{cite web}}`:  (עזרה)
34. ↑  "Nicole by OPI x Selena Gomez | Nails | Buy Online". Celebrityclothingline.com. 22 ביולי 1992. נבדק ב-8 בדצמבר 2016. `{{cite web}}`:  (עזרה)
35. ↑  Hope, Kristine. "Selena Gomez Finishes Her Partnership with Adidas NEO". *Twistmagazine.com*. נבדק ב-8 בדצמבר 2016. `{{cite web}}`:  (עזרה)
36. ↑  "Find Out How Much Selena Gomez Is Making With Her Pantene Deal! | E! News". Eonline.com. 15 ביוני 2015. נבדק ב-8 בדצמבר 2016. `{{cite web}}`:  (עזרה)
37. ↑  הבוגרת: סלינה גומז היא אלילת הסטייל המפתיעה של השנה, באתר Fashion Forward, ‏26 ביוני 2016
38. ↑  Caulfield, Keith (29 באפריל 2016). "Selena Gomez Is 'Stoked' to Be Part of Coca-Cola's Share a Coke and a Song Campaign". *Billboard*. נבדק ב-8 בדצמבר 2016. `{{cite journal}}`:  (עזרה)
39. ↑  Schneider, Matthew. "Coach Confirms Its Partnership With Selena Gomez". *The New York Times*. נבדק ב-12 בינואר 2017. `{{cite web}}`:  (עזרה)
40. ↑  Hardy, Alyssa (30 במרץ 2018). "Selena Gomez Releases New Coach Images On Instagram". *Teen Vogue*. `{{cite journal}}`:  (עזרה)
41. ↑  Gray, Yasmine (21 בנובמבר 2017). "Selena Gomez Debuts 'Phenom' Sneaker Collaboration With Puma". *Billboard*. נבדק ב-9 בדצמבר 2017. `{{cite web}}`:  (עזרה)
42. ↑  "The 75 celebrities and influencers who make the most money per Instagram post, ranked". *Business Insider*. נבדק ב-7 במאי 2019. `{{cite web}}`:  (עזרה)
43. ↑  Selena Gomez's Ex Zedd Reveals The One Annoying Thing About Dating The Singer, ELLE, ‏11 באוגוסט 2017 (באנגלית)
44. ↑  עדן יואל, ג'סטין ביבר וסלינה גומז חזרו זה אל זו, באתר mako, ‏2 בנובמבר 2017
45. ↑  הלב נשבר: ג'סטין וסלינה לוקחים הפסקה במערכת היחסים, באתר פרוגי בידור, ‏11 במרץ 2018
46. ↑  סלינה גומז מאשרת זוגיות: "הוא מתייחס אליי יותר טוב מכל אחד אחר", באתר pplus, ‏2023-12-08
47. ↑  סלינה גומז: "תתפללו למען עזה", באתר mako, ‏19 ליולי, 2014
48. ↑  עדן יואל, ‏סלינה גומז עברה השתלת כליה, באתר ‏מאקו‏, 14 בספטמבר 2017
49. ↑  "Selena Gomez Reveals What Having Depression Feels Like: 'My Lows Would Take Me Out for Weeks at a Time'". *Health*. 9 בינואר 2020. נבדק ב-23 באוקטובר 2020. `{{cite web}}`:  (עזרה)
50. ↑  סלינה גומז: "אני סובלת מהפרעה דו־קוטבית", באתר ynet, ‏2020-04-05
51. ↑  UNICEF Ambassadors - Selena Gomez, United Nations International Children's Emergency Fund.
52. ↑  Selena Gomez Visits Nepal on Behalf of UNICEF—See the Pics!, E! Online, ‏29 במאי 2014
53. ↑  "Selena Gomez Writes Letter to LGBTQ Community for Pride Month". *People* (בCanadian English). 5 ביוני 2017. נבדק ב-22 באוקטובר 2020. `{{cite web}}`:  (עזרה)
54. ↑  "Selena Gomez shares message of support for Black Lives Matter: "There is a deep pain that needs to be healed"". *NME* (בCanadian English). 19 ביוני 2020. נבדק ב-22 באוקטובר 2020. `{{cite web}}`:  (עזרה)
55. ↑  "Selena Gomez, Lady Gaga and more hand over their Instagram accounts to leading black female figures". *Buro* (בCanadian English). 9 ביוני 2020. נבדק ב-22 באוקטובר 2020. `{{cite web}}`:  (עזרה)
56. ↑  "Selena Gómez Under Fire for Speaking Out Against Alabama Abortion Ban in Pro-Choice Instagram Post". *People* (בCanadian English). 20 במאי 2019. נבדק ב-22 באוקטובר 2020. `{{cite web}}`:  (עזרה)
57. ↑  ‘Emilia Perez,’ Starring Selena Gomez and Zoe Saldaña, to Begin Filming This Spring, וראייטי, ‏18 בינואר 2023

| סלינה גומז |
| --- |
| דיסקוגרפיה • פרסים ומועמדויות • שירים • וידאוגרפיה • סיבובי הופעות |
| אלבומי אולפן | *Stars Dance* • *Revival* • *Rare* |
| אלבומי אוסף | *For You* |
| מיני-אלבומים | *Another Cinderella Story EP* • *Selena × Votes* • *Revelación* |
| סינגלים | "Tell Me Something I Don't Know" • "Magic" • "Send It On" • "Come & Get It" • "Slow Down" • "The Heart Wants What It Wants" • "Good for You" • "Same Old Love" • "Hands to Myself" • "Kill Em with Kindness" • "It Ain't Me" • "Bad Liar" • "Fetish" • "Wolves" • "Back to You" • "I Can't Get Enough" • "Lose You to Love Me" • "Look at Her Now" • "Rare" • "Boyfriend" • "Past Life" • "Ice Cream" • "De Una Vez" • "Baila Conmigo" • "Selfish Love" • "999" • "Let Somebody Go" • "Calm Down" • "My Mind & Me" • "Single Soon" • "Love On" |
| שיתופי פעולה | "Whoa Oh! (Remix)" • "I Want You to Know" • "We Don't Talk Anymore" • "Hands" • "Trust Nobody" • "Taki Taki" • "Anxiety" |
| סינגלים שיווקיים | "Shake It Up" • "Me & the Rhythm" • "Feel Me" |
| שירים אחרים | "Birthday" • "Stars Dance" • "Like a Champion" • "Forget Forever" • "Revival" • "Sober" • "Me & My Girls" • "Only You" • "Dance Again" • "Vulnerable" • "People You Know" • "She" |
| סיבובי הופעות | Stars Dance Tour • Revival Tour |
| ערכים קשורים | המכשפים מווייברלי פלייס • סלינה גומז & הסצנה • רק רוצחים בבניין • *Selena + Chef* •‏ *Selena Gomez: My Mind & Me* |

| סלינה גומז & הסצנה |
| --- |
| סלינה גומז • גרג גרמן • ג'ואי קלמנט • דיין פורסט • דרו טובנפלד  אית'ן רוברטס • ניק פוקסר |
| אלבומי אולפן | *Kiss & Tell* • *A Year Without Rain* • *When the Sun Goes Down* |
| אלבומי רמיקס | *The Club Remixes* |
| סינגלים | "Falling Down" • "Naturally" • "Round & Round" • "A Year Without Rain" • "Who Says" • "Love You like a Love Song" • "Hit the Lights" |
| סינגלים שיווקיים | "Bang Bang Bang" |
| סיבובי הופעות | Live in Concert • A Year Without Rain Tour • We Own the Night Tour |
| ערכים קשורים | דיסקוגרפיה |

| סלינה גומז - פרסים |
| --- |
| 

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |  |
| --- | --- | --- |
| **הקודם**:**2020: סופיה ורגרה - משפחה מודרנית** | **פרס בחירת הקהל לכוכב סדרות הקומדיה של השנה** **2021–2022: סלינה גומז - רק רוצחים בבניין** | **הבא**: |

| פרס המוזיקה האמריקאית לאמנית הפופ/רוק האהובה ביותר |
| --- |
| 

|  |
| --- |
| הלן רדי (1974) • אוליביה ניוטון-ג'ון (1975-1977, 1983) • לינדה רונסטאדט (1978-1979) • דונה סאמר (1980) • ברברה סטרייסנד (1981) • פט בנאטר (1982-1984) • סינדי לאופר (1985) • טינה טרנר (1986) • ויטני יוסטון (1987-1989, 1994) • פאולה עבדול (1990, 1992) • ג'נט ג'קסון (1991, 2002) • מריה קארי (1993-1996) • אלאניס מוריסט (1997) • סלין דיון (1998-1999) • שאניה טוויין (2000) • פיית' היל (2001) • שריל קרואו (2003, 2004) • ג'ניפר לופז (2003) • גוון סטפאני (2005) • קלי קלרקסון (2006) • פרגי (2007) • ריהאנה (2008) • טיילור סוויפט (2009, 2013, 2018-2022) • ליידי גאגא (2010, 2017) • אדל (2011) • קייטי פרי (2012, 2014) • אריאנה גרנדה (2015) • סלינה גומז (2016) |

 |

| פרס בחירת הילדים של ניקלודיאון למדבב אהוב מסרט אנימציה |
| --- |
| 

|  |
| --- |
| רוזי אודונל (2000) ‏•‏‏ סוזן סרנדון (2001) ‏•‏‏ אדי מרפי (2002) ‏•‏‏ אדם סנדלר (2003) ‏•‏‏ אלן דג'נרס (2004) ‏•‏‏ ויל סמית' (2005) ‏•‏‏ כריס רוק (2006) ‏•‏‏ קווין לטיפה (2007) ‏•‏‏ אדי מרפי (2008) ‏•‏‏ ג'ק בלאק (2009) ‏•‏‏ ג'ים קארי (2010) ‏•‏‏ אדי מרפי (2011) ‏•‏‏ קייטי פרי (2012) ‏•‏‏ אדם סנדלר (2013) ‏•‏‏ מירנדה קוסגרוב (2014) ‏•‏‏ איימי פולר (2016) ‏•‏‏ אלן דג'נרס (2017) ‏•‏‏ אדם סנדלר/סלינה גומז (2019) ‏•‏‏ ג'וש גד/ביונסה (2020) ‏•‏‏ אנה קנדריק (2021) ‏•‏‏ סקרלט ג'והנסון (2022) ‏•‏‏ דוויין ג'ונסון/סלינה גומז (2023) |

 |

| פרס בחירת הילדים של ניקלודיאון לכוכבת טלוויזיה אהובה |
| --- |
| 

|  |
| --- |
| אליסה מילאנו (1988) ‏•‏‏ אליסה מילאנו (1989) ‏•‏‏ אליסה מילאנו (1990) ‏•‏‏ קשיה נייט פוליאם (1991) ‏•‏‏ רוזאן בר (1992) ‏•‏‏ קאנדס קמרון (1994) ‏•‏‏ טיה מוריה וטמרה מורי (1995) ‏•‏‏ טיה מוריה וטמרה מורי (1996) ‏•‏‏ טיה מוריה וטמרה מורי (1997) ‏•‏‏ מליסה ג'ואן הארט (1998) ‏•‏‏ מרי קייט ואשלי אולסן (1999) ‏•‏‏ אמנדה ביינס (2000) ‏•‏‏ אמנדה ביינס (2001) ‏•‏‏ אמנדה ביינס (2002) ‏•‏‏ אמנדה ביינס (2003) ‏•‏‏ רייבן סימון (2004) ‏•‏‏ רייבן סימון (2005) ‏•‏‏ ג'יימי לין ספירס (2006) ‏•‏‏ מיילי סיירוס (2007) ‏•‏‏ מיילי סיירוס (2008) ‏•‏‏ סלינה גומז (2009) ‏•‏‏ סלינה גומז (2010) ‏•‏‏ סלינה גומז (2011) ‏•‏‏ סלינה גומז (2012) ‏•‏‏ סלינה גומז (2013) ‏•‏‏ אריאנה גרנדה (2014) ‏•‏‏ לורה מרנו (2015) ‏•‏‏ סופיה ורגרה / זנדאיה (2016) ‏•‏‏ זנדאיה (2017) ‏•‏‏ מילי בובי בראון (2018) ‏•‏‏ זנדאיה (2019) ‏•‏‏ מילי בובי בראון (2020) ‏•‏‏ מילי בובי בראון (2021) ‏•‏‏ אוליביה רודריגו/מירנדה קוסגרוב (2022) ‏•‏‏ אוליביה רודריגו/ג'נה אורטגה (2023) |

 |

| פרס בחירת הילדים של ניקלודיאון לזמרת האהובה |
| --- |
| 

|  |
| --- |
| בריטני ספירס (2000) ‏•‏‏ בריטני ספירס (2001) ‏•‏‏ פינק (2002) ‏•‏‏ אשנטי (2003) ‏•‏‏ הילרי דאף (2004) ‏•‏‏ אבריל לאבין (2005) ‏•‏‏ קלי קלרקסון (2006) ‏•‏‏ ביונסה (2007) ‏•‏‏ מיילי סיירוס (2008) ‏•‏‏ מיילי סיירוס (2009) ‏•‏‏ טיילור סוויפט (2010) ‏•‏‏ קייטי פרי (2011) ‏•‏‏ סלינה גומז (2012) ‏•‏‏ קייטי פרי (2013) ‏•‏‏ סלינה גומז (2014) ‏•‏‏ סלינה גומז (2015) ‏•‏‏ אריאנה גרנדה (2016) ‏•‏‏ סלינה גומז (2017) ‏•‏‏ דמי לובאטו (2018) ‏•‏‏ אריאנה גרנדה (2019) ‏•‏‏ אריאנה גרנדה (2020) ‏•‏‏ אריאנה גרנדה (2021) ‏•‏‏ אריאנה גרנדה (2022) ‏•‏‏ טיילור סוויפט (2023) |

 |

 |

 |

|  |  |  |
| --- | --- | --- |
| **2011**:**ג'ניפר לופז** | **פרס אשת השנה של מגזין Glamour** **2012:** סלינה גומז | **2013**:**ליידי גאגא** |

|  |  |  |
| --- | --- | --- |
| **הקודם**:**2020–2022: אלן פומפאו – "האנטומיה של גריי"** | **פרס בחירת הקהל לכוכבת הטלוויזיה של השנה** **2023: סלינה גומז – "רק רוצחים בבניין"** | **הבא**: |

|  |  |
| --- | --- |
| בקרת זהויות עריכת הנתון בוויקינתונים | 
* BIBSYS: 13017324
* BNE: XX4837100
* BnF: cb16164744x (data)
* GND: 14108135X
* ICCU: CAGV630971
* ISNI: 0000 0000 7827 0714
* LCCN: n2008039026
* LNB: 000279707
* MusicBrainz: e4bc69e2-a064-4f93-ada1-f7f209cc1cc3
* NKC: xx0109829
* NLK: KAC2020L2207
* NLP: a0000003163880
* NTA: 32855216X
* RERO: 02-A018738586
* SUDOC: 163709319
* VIAF: 103237722
* WorldCat: lccn-n2008039026

 |